Die huis is heerlik vir 6 mense en ek sou selfs aanbeveel dat die boonste slaapplek vir nog twee mense beskikbaar gestel word.
Alles is netjies en op sy plek. Stylvol ingerigte plek. Het egter rerig 'n skottelgoedwasser gemis, ons wil nie heeltyd met die hand skottelgoed was op vakansie nie. Ook is daar oral houtoppervlaktes met 'n nota om nie glase of breekware daarop te laat wat vlekke kan veroorsaak nie - daar word egter nie plekmatjies/coasters voorsien om dan die genoemde items op neer te sit nie. So waar sit jy dit neer? Of dra maar rond?
Absoluut 'n stunning huis! Het onbeperkte see-uitsig en toegang tot die strand is op jou voorstoep! Dit was 'n ongelooflike ervaring en ons het sielsrus ingekry! Die strande is ongerep. Ons sal voorstel dat daar 'n skottelgoedwasser aangeskaf word om water te bespaar, dat daar 'n stofsuier is en dat skoonmaakdienste aangebied word vir 'n ekstra fooi. Die eetgerei kan bietjie opgedateer word en daar kan ten minste 1 stel extra linne verskaf word. Verder as dit het ons 'n 6-ster-vakansie gehad en sal definitief weer terugkeer.
Ons verblyf was baie lekker en het alles geniet. Dink die eienaars kan dalk 'n kluis oorweeg vir Beach Ruhls en dalk hakke agter die deure van slaapkamers. Vir 'n gesinsvakansie soos ons dit verkies was dit perfek.
Baie dankie vir 'n heerlike kuier by Beach Ruhls. Baie mooi huis! Was heerlik om elke oggend wakker te word met die see op jou voorstoep en laatmiddag die son te sien sak langs 'n braaivleisvuur.
Dit was net vir ons net 'n plesier om julle as gaste te hê, dankie dat julle die huis so mooi netjies gelos het na julle vertrek.
Ons het baie lekker gebly en dit was ongelooflik rustig. Ek sou graag net 'n spieël wou hê in 'n kamer, asook badkamermatjies.
Ons het heerlik hier gebly met 'n fantastiese uitsig op die strand. Baie goed toegerus en ons sal beslis weer daar wil bly en aanbeveling doen vir ons vriende en familie. Beslis 5-ster-akkommodasie vir 'n rustige vakansie teen die strand. Negatief: Kamers het geen spieëls teen mure of by 'n muurprop om hare droog te blaas nie. Storte was verstop en ons vriend het die boonste stort herstel.